Հասմիկ Հացագործյան

Հասմիկ Գաբրիելի Հացագործյան (), հայ օպերային երգչուհի, ՀՀ վաստակավոր արտիստ‌ (2003)։

Կենսագրություն 
Հասմիկ Հացագործյանը ծնվել է 1957 թվականի հուլիսի 15-ին Երևանում. օպերային երգչուհի Ելենա Միքայելյանի դուստրն է։ 1981 թվականին ավարտել է Երևանի պետական կոնսերվատորիայի դաշնամուրի բաժինը, 1983 թվականին՝ Երևանի կոնսերվատորիայի մեներգեցողության բաժինը։ 1983 թվականից՝ Երևանի օպերայի և բալետի թատրոնի մեներգչուհի, 1985 թվականից դասավանդում է Երևանի կոնսերվատորիայում։ Հյուրախաղերով հանդես է եկել բազմաթիվ երկրներում։ Միջազգային մրցույթների դափնեկիր է։

Դերերգեր 
 Դեզդեմոնա՝ Ջուզեպպե Վերդիի «Օթելլո»
 Վիոլետա՝ Վերդիի «Տրավիատա»
 Տոսկա՝ Ջակոմո Պուչչինիի «Տոսկա»
 Միմի՝ Պուչինիի «Բոհեմ»
 Պաոլինա՝ Գաետանո Դոնիցետիի «Պողիկտոս»
 Նորմա՝ Վինչենցո Բելլինիի «Նորմա»
 Անուշ՝ Արմեն Տիգրանյանի «Անուշ»
 Փառանձեմ՝ Տիգրան Չուխաճյանի «Արշակ Բ»

Մրցանակներ  
Մեծ մրցանակ՝ Բրազիլիա, 1989
2-րդ մրցանակ՝ Իտալիա, 1990
Բելլինիի անվան մրցանակ, 1990
1-ին մրցանակ՝ Պորտուգալիա, Լուիզա Տոդիի անվան մրցանակ, 1991
 ՀՀ վաստակավոր արտիստ, 2003

Ծանոթագրություններ 

Հուլիսի 15 ծնունդներ
Հայ երգչուհիներ
Հայ սոպրանոներ
Երևան քաղաքում ծնվածներ
ՀՀ վաստակավոր արտիստներ
Երևանի Կոմիտասի անվան պետական կոնսերվատորիայի շրջանավարտներ
Հայ օպերային երգչուհիներ